10. klase

3. modulis: Sabiedrības uzplaukums

Tēma: "Es" sabiedrībā, kopienā un kosmosā

**Tēmas atsegums**

**Tēmas apguve strukturēta trīs nodarbībās:**

1. nodarbība – Es un sabiedrība

2. nodarbība – Es savās kopienās

3. nodarbība – Kosmoss un “es”

**Tēmas apguves mērķi**

***Zināšanas: veicināt priekšstatu veidošanos par to,***

* kā sabiedrība ietekmē ikviena cilvēka dzīvi, izvēles un vērtības;
* ka ikviens cilvēks var aktīvi iesaistīties savas vides, sabiedrības un tās kultūras veidošanā;
* kā katra cilvēka individualitāte ietekmē kopienu;
* kā iekļauties kopienas dzīvē un nezaudēt savu principialitāti;
* ka indivīds savu potenciālu var realizēt dažādās kopienās;
* ka laimi var izjust gan dzīves sīkumos, gan centienos īstenot augstākus mērķus un ideālus;
* ka dažādās kultūrās ir meklēti morāles principi, kas attiektos uz visiem cilvēkiem visos laikos;
* kā kosmosa varenība un kārtība var iedvesmot dzīvei.

***Morālās prasmes: sekmēt šādu morālo ieradumu veidošanos skolēnos:***

* apspriežot laimīgas dzīves nosacījumus - trenēt sadarbīgumu, spriestspēju un nostiprina draudzīgumu un cieņu pret citiem;
* attīsta apdomību, spriestspēju, atbildību, līdzdalīgumu - analizējot cilvēka un sabiedrības mijattiecības;
* ieklausoties citos, pieņemot citu domas - attīsta toleranci, savaldību un empātiju;
* sadarbojoties, lai sasniegtu kopīgu mērķi – attīsta atbildības izjūtu un līdzdalīgumu;
* apbrīnojot dabas skaistumu un iepazīstot priekšstatus par morāles universāliem principiem - attīsta ieinteresētību sevis un pasaules izkopšanā, aizsargāšanā;

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Cilvēka cieņa, daba, brīvība, dzīvība, kultūra | Līdzdalība, pašrelizēšanās, patiesība, tradīcijas, zināšanas, skaistums, harmonija. |
| **Tikumi** | Atbildība, godīgums, gudrība, taisnīgums, solidaritāte, tolerance, gudrība, laipnība | Spriestspēja, kritiska spriestspēja, zinātkāre, pašiedziļināšanās, pateicīgums, priecīgums, atvērtība jaunajam, cieņa. |

**Tikumu praktizēšanas iespējas**

* 1. nodarbības 3. aktivitātē (6. slaids) skolēni spriež par veselīgas izaugsmes jomām un rīcību, lai šāda izaugsme notiktu.
* 2. nodarbības 1. aktivitātē (4. slaids) skolēni izvērtē savas klases kolektīvu SVID analīzes veidā, trenējot spriestspēju, solidaritāti, līdzdalīgumu.
* 2. nodarbības 2. aktivitātē (5. slaids) un 3. aktivitātē (8. slaids) skolēni trenē sadarbības prasmes grupu darbā un izkopj līdzdalīgumu, draudzīgumu, saliedētību, centību un analizē savu ieguldījumu kopīgajā darbā.
* 3. nodarbībā (15 slaids) skolēni izbauda dabas skaistumu un harmoniju fotografējot zvaigžņotās debesis - iedvesmojoties no dabas kārtības, lai līdzīgi sakārtotu sevi, savu dzīvi un apkārtējo vidi.